महाबल मिश्रा करइहें भोजपुरी मार्च
January 28, 2016
काल्हु बुध का दिने वाराणसी के भारत माता मंदिर पर विश्व भोजपुरी चेतना मंच के आयोजन भोजपुरी पंचायत में दिल्ली से सांसद रहल महाबल मिश्रा कहलन कि अगर संसद के शीतकालीन सत्र में भोजपुरी के संवैधानिक मान्यता देबे के प्रस्ताव पारित ना भइल त भोजपुर से काशी ले भोजपुरी मार्च पदयात्रा निकालल जाई.
भोजपुरी के संवैधानिक मान्यता दिआवे खाति छाती पीटे वाला लोग ओह बातन पर जोर ना लगावसु जवना से एह काम के जमीन तइयार हो सके. भोजपुरी के एगो मानक रूप तइयार करावे आ प्राइमरी स्कूलन में भोजपुरी पढ़ावन जाव एकर व्यवस्था हो जाव त आठवीं अनुसूची में भोजपुरी के शामिल करावे के राह असान हो जाई.
आ इहो एगो सचाईए हवे कि भोजपुरी के एह मान्यता मिले के राह के सबले बड़ बाधा एही इलाका के हिन्दी विद्वान बाड़े.
bho_Deva eng_Latn bho_Deva bho_Deva bho_Deva